Document ID: 31993R0910

ΚΑΝΟΝΙΣΜΟΣ (ΕΟΚ) αριθ. 910/93 ΤΗΣ ΕΠΙΤΡΟΠΗΣ της 19ης Απριλίου 1993 για τον καθορισμό, για την περίοδο εμπορίας 1991/92 της ποσότητας της προτιμησιακής ζάχαρης και της πριμοδότησης εμπορίας που εφαρμόζεται σ' αυτή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 3814/92 της Επιτροπής (2), και ιδίως το άρθρο 37 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1719/91 του Συμβουλίου (3) έχει προβλέψει ότι, κατά τη διάρκεια των περιόδων εμπορίας 1989/90 έως 1991/92, χορηγείται υπό ορισμένους όρους και ως μέτρο παρέμβασης προμοδότηση εμπορίας εφεξής ονομαζομένη "πριμοδότηση", κατά την εισαγωγή προτιμησιακής ακατέργαστης ζάχαρης ζαχαροκαλάμου που ραφινάρεται σε λευκή ζάχαρη κατά τη διάρκεια των περιόδων αυτών στις βιομηχανίες ραφιναρίσματος που αναφέρονται στο άρθρο 9 παράγραφος 4 τρίτο εδάφιο του κανονισμού (ΕΟΚ) αριθ. 1785/81- ότι ο κανονισμός (ΕΟΚ) αριθ. 3264/91 της Επιτροπής (4), θεσπίζει ιδίως ότι η ποσότητα της προτιμησιακής ζάχαρης που δικαιούται πριμοδοτήσεως καθορίζεται μετά από κάθε περίοδο εμπορίας και ανά χώρα παραγωγής της προτιμησιακής ραφιναρισμένης ζάχαρης και ανά κράτος μέλος στο οποίο γίνεται το ραφινάρισμα- ότι η πριμοδότηση πρέπει να καθοριστεί συγχρόνως με την ποσότητα αυτή- ότι τα στοιχεία αυτά καθορίσθηκαν για τις περιόδους εμπορίας 1989/90 και 1990/91 με τον κανονισμό (ΕΟΚ) αριθ. 290/92 της Επιτροπής (5)-
ότι τα στοιχεία που αναφέρονται στο άρθρο 1 παράγραφοι 2 και 3 του κανονισμού (ΕΟΚ) αριθ. 3264/91 τα οποία διαθέτει η Επιτροπή για την περίοδο εμπορίας 1991/92 οδηγούν στον κατωτέρω καθορισμό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1991/92:
α) Η ποσότητα που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 3264/91 καθορίζεται ανά χώρα καταγωγής της προτιμησιακής ζάχαρης και ανά κράτος μέλος στο οποίο γίνεται το ραφινάρισμα όπως αναφέρεται στο παράρτημα.
β) Το συνολικό ποσό που προβλέπεται από τον προϋπολογισμό που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 3264/91 ανέρχεται σε 9 822 524 Ecu.
γ) Το ποσό της πριμοδοτήσεως που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 3264/91, ανά 100 χιλιόγραμμα ζάχαρης εκφρασμένης σε λευκή ζάχαρη, καθορίζεται σε 0,815 Ecu.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Απριλίου 1993.

Labels: 3
17